13 Սեպտեմբեր, 1997-ին, Կալկաթայի մէջ տեղի ունեցաւ Մայր Թէրեզային թաղումը : Արդեօք եկեղեցւոյ պատմութեան մէջ արձանագրուած «Կալկաթայի Մայր Թէրեզա» գլուխը աւարտեցա՞ւ: Ո՛չ : Կը հաւատամ որ Մայր Թէրեզան այսօր ողջ է, կ'ապրի ոչ միայն Տիրոջ քով, որուն հաւատարմօրէն ծառայեց իր ամբողջ կեանքի ընթացքին, այլ նաեւ ողջ է, եւ այսօր մեզի հետ է՝ երկրի վրայ եւ կ'ապրի իր միաբանութեան քոյրերուն միջոցաւ: Տարբեր ցամաքամասերու, երկիրներու մէջ եւս շարունակ կ'իմանամ, թէ որքան կենդանի է Մայր Թէրեզայի հոգին՝ իր հիմնած միաբանութեան քոյրերու կեանքին մէջ: